GiliGold/VAD_KnessetCorpus huggingface dataset:
עמית הלוי: עם זאת אני אומר לך שכל המערכת הזאת כאן שאנחנו מחדשים חדשות לבקרים ברמת המיקרו, זה לא תואם למצב החרום, לדינמיות של המגפה ולהחלטות שצריכות להתקבל במצב חרום.
עמית הלוי: לכן יש ממשלה, ככה זה במלחמה.
עמית הלוי: שוב, יש גבולות גזרה.
עמית הלוי: אפשר היה לייצר איזה גבולות גזרה של אישור.
עמית הלוי: העובדה שאתה צריך להתרוצץ ומגיע לסיטואציה של אתמול, כי באמת המגפה הזאת היא דינמית והנתונים משתנים באופן מהיר.
עמית הלוי: אני בקשר די קבוע עם היועצת הבכירה של הקבינט בעניין הזה.
עמית הלוי: אני רואה איך הדברים מתרחשים ואיך הנתונים מתקבלים.
עמית הלוי: לכן זה מאוד קשה לרשות מחוקקת להתכנס פה כל בוקר.
עמית הלוי: זה סוג של מלחמה אמנם עם נגיף ולכן אני חושב שאנחנו צריכים לאשר את הבקשה הזאת.
עמית הלוי: בכלל לא היינו צריכים להיכנס לשדה המוגבל הזה שכל תקנת מיקרו מגיעה לכנסת במצב לאומי כזה.
יוראי להב-הרצנו: חבר הכנסת הלוי, אפשר לפרש מדבריך שהכנסת היא בעיה.
יוראי להב-הרצנו: היא גורם מעכב שמפריע לתהליך של ההתנהלות של המדינה ולא ההיפך.
עמית הלוי: היא יכולה להפוך.
עמית הלוי: היא לא צריכה להפוך.
יוראי להב-הרצנו: אנחנו יודעים הרי - - -
קריאה: הכנסת היא הריבון, אל תשכחו את זה.
עמית הלוי: לכן היא סוברנית, כמו שאמר איתן.
עמית הלוי: היא יכולה לתת מנדט לממשלה.
יוראי להב-הרצנו: חבר הכנסת הלוי, אני הקשבתי לך רב קשב ואני אשמח לענות לך.
יוראי להב-הרצנו: אנחנו הרי יודעים שהבעיה בהתנהלות של המדינה אינה הכנסת אלא הממשלה וההתנהלות הפנימית שלה.
יוראי להב-הרצנו: אני חושב שדווקא במצב חרום – פה אני רוצה לחדד ולהדגיש את הרישא של הדברים של חברי חבר הכנסת יואב סגלוביץ.
יוראי להב-הרצנו: דווקא בהיפוך היוצרות שבו הממשלה מתקינה תקנות והכנסת מפקחת אקס-פוסט, ולא ההיפך, שהכנסת מחוקקת חוקים ואז הממשלה מיישמת אותם.
יוראי להב-הרצנו: במצב של היפוך יוצרות, הפיקוח הפרלמנטרי הופך להיות סופר חשוב.
יוראי להב-הרצנו: אנחנו לא בעיה.
יוראי להב-הרצנו: אנחנו נמצאים כאן כדי למלא את תפקידנו החוקתי.
יוראי להב-הרצנו: במצב עניינים הפוך וקיצוני, אנחנו מבינים שיש מצב חרום ואנחנו לא כופרים בצורך לייצר דינמיות בקביעת התקנות.
יוראי להב-הרצנו: אבל מצב החרום והיפוך היוצרות לא מייתר את התפקיד החוקתי של חברי הכנסת והוא לפקח על עבודת הממשלה.
עמית הלוי: בגלל זה נוצרים מצבים כאלו.
יוראי להב-הרצנו: חבר הכנסת הלוי, הבקשה הזאת לא באה לאוויר העולם כי צריך עוד זמן דיון.
יוראי להב-הרצנו: היא באה מתוך מחדל שהדברים האלו בכלל לא באו לדיון בכנסת.
איתן גינזבורג: לא, לא, לא, לא נכון.
יוראי להב-הרצנו: זאת דעתי.
אוסנת הילה מארק: יוראי, לא היית איתנו בוועדה?
אוסנת הילה מארק: היית איתנו בוועדה.
יוראי להב-הרצנו: אני הייתי גם בדיון.
יוראי להב-הרצנו: התקנות האלה צריך לדון בהן עכשיו.
יוראי להב-הרצנו: למה צריך לחכות 7 ימים תוך פגיעה?
יוראי להב-הרצנו: תגידו אתם מתי להביא את זה.
יוראי להב-הרצנו: שהממשלה תביא את זה בפני הכנסת ואנחנו נתחייב להיות פה כמה שצריך כמו שחברי אמר.
יוראי להב-הרצנו: אבל לא יתכן שלמול היפוך תפקידים שבמסגרתו הכנסת צריכה לבצע את תפקידה ביתר שאת, יהפכו אותנו לחותמת גומי שדוחה תהליכים תוך פגיעה בחרויות הפרט של אזרחי ישראל.
יוראי להב-הרצנו: אני לא מקבל את זה.
איתן גינזבורג: טוב, בואו נסכם את הדיון הזה.
איתן גינזבורג: הממשלה העבירה את תקנות הכנסת.
איתן גינזבורג: התקנות מונחות על שולחן הכנסת.
איתן גינזבורג: הן מונחות על שולחן ועדת חוקה חוק ומשפט.
איתן גינזבורג: כל מה שמבקש יושב-ראש הוועדה, מכיוון שהוא לא יספיק לדון בתקנות האלה עד המועד שקבוע לו בחוק, יש בחוק אפשרות להאריך לו בעוד 3 ימים.
איתן גינזבורג: זה מה שהוא מבקש כי הוא לא מספיק.
איתן גינזבורג: לדעתי ועדת חוקה היא הוועדה הכי עסוקה היום בכנסת.
איתן גינזבורג: מכיוון שהיא עוסקת בחוקי הקורונה, היא מתעסקת בחוקים של זכויות אדם באמת ועוסקת עכשיו בשלוש הצעות חוק מקבילות.
איתן גינזבורג: זאת ועדה עמוסה.
איתן גינזבורג: זה לא דבר שקורה חדשות לבקרים.
איתן גינזבורג: הוא ביקש עוד 3 ימים זמן לדון בתקנות האלה שמונחות לו על השולחן.
איתן גינזבורג: זה לא קשור לממשלה בכלל.
איתן גינזבורג: הממשלה היתה שמחה אם נדון בהן היום ונאשר אותן.
איתן גינזבורג: זאת בקשה של יושב ראש הוועדה.
איתן גינזבורג: אני חושב שאם יושב ראש הוועדה מבקש עוד 3 ימים כדי להגיע למצב שהוא דן בהן ולא להגיע לסיטואציה, חבר הכנסת סגלוביץ, שבו הוא לא ידון בכלל וזה יגיע למליאה כי זאת הפרוצדורה.
איתן גינזבורג: כדי שלא נגיע למליאה, בואו נדון בזה.
איתן גינזבורג: הוא לא מספיק בשבוע הקרוב, בואו לנו לו עוד 3 ימים.
איתן גינזבורג: אני לא מבין מה הדרמה הגדולה.
איתן גינזבורג: לא כל דבר הוא דרמה.
יואב סגלוביץ': אני נמצא לא פחות מיושב-ראש ועדת חוקה בוועדה ולפעמים יותר ממנו ואני אומר לך שיש זמן ושבוע שעבר לא היו דיונים.
יואב סגלוביץ': אל מול המציאות הזאת צריך להתכוונן ולקבל החלטה.
איתן גינזבורג: בואו נעלה את זה להצבעה.
איתן גינזבורג: מי בעד בקשתו של יו"ר ועדת חוקה להאריך את תקופת אישור התקנות האמור, ירים את ידו.
איתן גינזבורג: הבקשה לדחיית הדיון בתקנות נתקבלה.
איתן גינזבורג: עוברים לסעיף השני: בקשת יושב-ראש ועדת חוקה למיזוג הצעת חוק סמכויות מיוחדות להתמודדות עם נגיף הקורונה החדש (אזור תיירות מיוחד העיר אילת או אזור עין בוקק וחמי זוהר) עם הצעת חוק סמכויות מיוחדות להתמודדות עם נגיף הקורונה החדש (תיקון – אזור תיירות ירוק) של קבוצת חברי כנסת.
איתן גינזבורג: היועץ המשפטי של הוועדה, אולי תסביר?
גור בלאי: זה ברור.
איתן גינזבורג: מי בעד המיזוג ירים את ידו?
איתן גינזבורג: הבקשה למיזוג שני החוקים נתקבלה.
איתן גינזבורג: נושא שלישי על סדר-היום: הצעת חוק יד בן-צבי (ביטול נציגי הכנסת במועצה).
איתן גינזבורג: ההצעה אושרה אתמול בקריאה ראשונה במליאת הכנסת והגיעה עכשיו לוועדה להחלטה לדיון בקריאה שנייה ושלישית.
איתן גינזבורג: היועצת המשפטית, בבקשה.
ארבל אסטרחן: האמת שאין הרבה מה להוסיף מעבר לדברים שאמרנו בהכנה לקריאה ראשונה.
ארבל אסטרחן: חוק יד בן-צבי יוצר איזו אנומליה, איזו בעייתיות שאנחנו רואים אותה מבחינת עקרון הפרדת הרשויות, כאשר מדובר בתאגיד סטטוטורי שהוקם בחוק שנות ה-60.
ארבל אסטרחן: באופן חריג ויוצא דופן במועצה שלו, שהיא בעצם בדירקטוריון של הגוף הזה, יושבים שלושה חברי כנסת.
ארבל אסטרחן: זה משהו שאנחנו לא מכירים באף חקיקה אחרת וזה יכול ליצור בעייתיות בהרבה מובנים כי הכנסת היא זאת שמפקחת על התאגידים הסטטוטוריים.
ארבל אסטרחן: התקנון של הגוף הזה, כל שינוי בו מחייב אישור של ועדת החינוך.
ארבל אסטרחן: מבקר המדינה יכול לבקר את הגוף הזה ואז ועדת הביקורת יכולה לדון בו.
ארבל אסטרחן: לכן העובדה שיושבים בו שלושה חברי כנסת נראית בעייתית.
ארבל אסטרחן: זה אכן דגם שלא הועתק לשום תאגיד סטטוטורי אחר.
ארבל אסטרחן: הסברנו פה בישיבה הקודמת איך הדבר הזה קרה.
ארבל אסטרחן: זה לא היה בהצעת החוק הממשלתית שהוגשה מלכתחילה ואיכשהו התווסף במהלך הדיון למרות שחברי הכנסת עמדו על הבעייתיות שבעניין.
ארבל אסטרחן: בשנת 1969 נקבע שיהיה חבר כנסת אחד.
ארבל אסטרחן: אחר-כך, ב-1980, כאשר החוק תוקן והוגדל מספר חברי המועצה, הציעו חברי כנסת שיהיה שם שניים או שלושה חברים ונכון להיום יש שם שלושה חברים.
ארבל אסטרחן: הפעם האחרונה שנבחרו נציגי כנסת לוועדה היה ב-2015, בתחילת הכנסת ה-20.
ארבל אסטרחן: ועדת החינוך בחרה את הנציגים.
ארבל אסטרחן: בעצם, אם לא יתוקן החוק, תצטרך גם הכנסת הזאת לבחור את נציגיה.
ארבל אסטרחן: בכנסות האחרון לא הספיקו ולפי תקנון הכנסת צריכה תוך 4 חודשים לבחור את הנציגים.
ארבל אסטרחן: זאת אומרת, אנחנו כבר באיזה איחור.
ארבל אסטרחן: יו"ר ועדת החינוך העדיף לפנות לוועדה הזאת ולהציע לה לשקול את תיקון החוק לפני שהוא מביא את הנציגים לבחירה.
עמית הלוי: ב-22 מה היחס בין הנציגים השונים?
ארבל אסטרחן: יש כאן נציג אבל אומר רק שהחוק אומר שליד בן-צבי תהיה מועצה שמספר חבריה לא יפחת מ-25 ולא יעלה על 51 ובהם 3 חברי כנסת וכן נציגי גופים אלה: הממשלה, ההסתדרות הציונית העולמית, עיריית ירושלים - - -
עמית הלוי: מה היחס ביניהם?
ארבל אסטרחן: אולי נשאל את נציג יד בן-צבי.
איתן גינזבורג: רק צריך לומר שמשרד התרבות והספורט הודיעו בישיבה הקודמת שהכוונה שם לצמצם את מספר חברי המועצה ממילא.
איתן גינזבורג: כלומר, הם מכינים הצעת חוק משל עצמם לצמצם את מספר החברים מ-25 לחצי מזה.
איתן גינזבורג: נמצא פה מנכ"ל יד בן-צבי.
עמית הלוי: אז שיתייחס גם לשאלה השנייה.
עמית הלוי: לגבי הכנסת זה עניין של ניגוד עניינים בין הרשויות מבחינת הפיקוח.
עמית הלוי: מה עניינה של ההסתדרות הכללית ליד בן-צבי אם כבר מתקנים את החוק?
איתן גינזבורג: אני אגיד לך משהו.
איתן גינזבורג: מכיוון שאנחנו דנים בחוק בוועדת הכנסת, זה חוק שחוקק על-ידי ועדת חינוך וזה בסמכות ועדת החינוך.
איתן גינזבורג: ועדת החינוך גם בוחרת את הנציגים של הכנסת במועצה.
איתן גינזבורג: מכיוון שעוסקים פה בחברי כנסת אז ועדת הכנסת דנה בזה.
איתן גינזבורג: ביום רגיל כל הדיון הזה היה מתקיים בוועדת חינוך.
איתן גינזבורג: אפשר לשאול את יעקב יניב מנכ"ל יד בן-צבי.
איתן גינזבורג: שלום אדוני.
יעקב יניב: שלום וברכה.
איתן גינזבורג: יש שאלה לחבר הכנסת הלוי.
איתן גינזבורג: אם תפרט את היחס בין הנציגים במועצה, אנחנו נודה לך.
יעקב יניב: האמת היא, שזה כמעט היסטוריה מדומיינת, שאני כבר לא זוכר תקופה מאוד ארוכה שמגיעים לכאן נציגים, בטח מהכנסת.
יעקב יניב: בכנסות קודמות היו נציגים.
יעקב יניב: כמו שציינת, לא באחרונות בתדירות שהתחלפה הכנסת, אבל כשהיו נציגים, פרט לחברת כנסת אחת שכן טרחה להגיע, כל האחרים לא ראינו אותם.
יעקב יניב: קודם כל, לגבי העניין שאתם כרגע דנים בו, מבחינתנו כבר אמרתי פעם שעברה שאין לנו שום הערות בעניין הזה וזה בהחלט מקובל עלינו.
יעקב יניב: אם שואלים אותי למה יש נציג להסתדרות הזאת או לגוף כזה או אחר, זה פשוט היסטוריות שצריך לבדוק אותן.
יעקב יניב: אני לא עשיתי מחקר היסטורי בעניין.
יעקב יניב: בזמנו, אם אני הולך להיסטוריה, היה משרד החינוך והתרבות ויד בן-צבי היתה שייכת למשרד הזה.
יעקב יניב: כשהפרידו מתישהו בעבר את המשרדים האלה, הוחלט שאנחנו נהיה גוף סטטוטורי תחת פיקוחו של משרד התרבות.
יעקב יניב: לכן משרד התרבות היום הוא זה שמטפל בנו.
יעקב יניב: שר התרבות וצוותו אחראים על קיומו של המקום הזה של יד בן-צבי.
קריאה: מה המעמד הסטטוטורי של יד בן-צבי.
איתן גינזבורג: זה תאגיד סטטוטורי.
איתן גינזבורג: זה תאגיד שהוקם בחוק.
יעקב יניב: תאגיד על-פי חוק.
איתן גינזבורג: אדוני המנכ"ל, רק כדי לוודא מכיוון שנכנסתי לאתר שלכם.
איתן גינזבורג: אני רק רוצה לוודא שלתפיסתם, חברי הכנסת שנבחרו למועצה בשנת 2015 כהונתם פקעה.
יעקב יניב: מן הסתם כי התחלפו כבר כנסות מאז.
איתן גינזבורג: כן, אבל באתר שלכם הם עדיין מופיעים כחברי מועצה, בגלל זה אני שואל.
יעקב יניב: הם מופיעים פורמלית.
איתן גינזבורג: לא, פורמלית הם לא חברי כנסת אז הם לא חברים במועצה.
יעקב יניב: כתבי המינוי שלהם חודשו על-ידי שרי התרבות, השרה הקודמת והשר הנוכחי.
יעקב יניב: אנחנו לא קיבלנו הודעה שהתמנו אחרים במקומם.
איתן גינזבורג: אדוני, אני רק רוצה להבהיר ואם לא זה יובהר עכשיו.
איתן גינזבורג: אותם חברי כנסת שנבחרו, נבחרו מתוקף תפקידם כחברי כנסת.
איתן גינזבורג: מהרגע שהם לא חברי כנסת כהונתם פקעה כך שהם לא חברים יותר במועצה על-פי חוק.
יעקב יניב: ברור לגמרי.
איתן גינזבורג: לכן כדאי לתקן את האתר הרשמי שלכם, שלא לציין אותם כחברי מועצה מכהנים.
יעקב יניב: מאה אחוז, אני מקבל את ההערה.
איתן גינזבורג: נועם הרצוג ממשרד המשפטים.
נועם הרצוג: אני מציע, אדוני שמשרד התרבות יתייחסו קודם ואם יהיה צורך אני אתייחס בשמחה.
איתן גינזבורג: משה אוסטר, משרד התרבות.
משה אוסטר: אין לנו הרבה מה להוסיף.
משה אוסטר: כמו שאדוני ציין, המשרד מתכנן לערוך רביזיה יותר מעמיקה בחוק של יד בן-צבי וגם בתקנון.
משה אוסטר: התקנון של יד בן-צבי כבר היום לא מתאים לחלוטין לחוק והתאגיד באמת מבוסס על חוק מאוד ישן.
משה אוסטר: יש בו כל מיני הסדרים שלא מקובלים היום.
משה אוסטר: אחרי שהושלמו עוד שורה של מינויים לוועד המנהל ולמועצה של יד בן-צבי, שזה דבר שניצב היום בפני שר התרבות יחד עם תאגידים נוספים, אנחנו מתכננים לקיים דיון רחב ולתקן את כל מה שצריך.
משה אוסטר: מבחינה עניינית אנחנו לא מתנגדים לביטול חברי הכנסת כחברי במועצה.
איתן גינזבורג: חבר הכנסת הלוי, כמו שהוא דיבר עכשיו, הם צריכים לשנות את התקנון.
איתן גינזבורג: התקנון מאושר על-ידי ועדת החינוך.
איתן גינזבורג: יכול להיות אבסורד שבו התקנון שמומלץ על-ידי המועצה שיושבים בה שלושה חברי כנסת, יישב פה אותו חבר כנסת בוועדת החינוך ויאשר תקנון שהוא אישר לעצמו.
איתן גינזבורג: לכן הגיע הזמן לתקן את הדבר הזה.
עוזי דיין: זה צריך להיות שייך למשרד החקלאות כי זה סוג של דינוזאור.
עוזי דיין: זה בעל חיים.
עוזי דיין: שיעשו באמת תאגיד רגיל.
עוזי דיין: למה אנחנו צריכים - - -
איתן גינזבורג: אז הנה מתקנים.
עמית הלוי: גיליתי שלהיות חבר כנסת זה עניין עמוס מאוד מבחינת לוח הזמנים.
עמית הלוי: אני רק מעיר לפרוטוקול.
עמית הלוי: פעם הבאה יעקב שיהיה כאן ייתן מחקר משווה לנציגים האחרים של הממשלה, ההסתדרות הציונית וההסתדרות הכללית, כמה מהם הופיעו לישיבות הדירקטוריון מכיוון שהוא דאג להזכיר שחברי הכנסת לא הופיעו, מה שמייתר את החוק.
איתן גינזבורג: החוק הוא הרבה יותר כללי.
עמית הלוי: לכבודם של חברי הכנסת אני יודע היום שהם מאוד עמוסים מבחינת לוח הזמנים.
עמית הלוי: לגופו של עניין, אני חושב שאם כבר עושים חוק, היה צריך לתקן דברים אחרים.
עמית הלוי: אם ממילא זה על השולחן וזה יגיע בהמשך אז אין בעיה.
נועם הרצוג: אני ממשרד המשפטים.
נועם הרצוג: אני רק מבקש לציין לפרוטוקול, כפי שציין משה ממשרד התרבות וכפי שנדברנו עובר לדיון עם הייעוץ המשפטי לוועדה, שבעצם לאחר ההצבעה ותיקון החוק כפי שמוצע היום תהיה אי הלימה נוספת על הקיים בין התקנון שנקבע מכוח החוק לבין החוק.
נועם הרצוג: לכן יש לפעול וליצור הלימה בין התקנון שלפיו פועל התאגיד לבין החוק.
נועם הרצוג: למיטב זכרוני, אני מבקש לתקן משהו שצוין.
נועם הרצוג: זה לא שוועדת החינוך של הכנסת צריכה לאשר את התקנון אלא יש מעמד של התייעצות עימה והממשלה מאשרת.
נועם הרצוג: אבל מי שצריך ליזום את התיקון הוא הוועד המנהל, שזה הגוף הניהולי הקטן יותר מתוך המועצה של התאגיד.
נועם הרצוג: אני מבקש בהזדמנות זאת שיירשם לפרוטוקול שכל הצדדים רתומים ומבינים שיש כוונה לתקן בקרוב את הדבר הזה כדי שיהלום את החקיקה הראשית שהוועדה מאשרת היום.
איתן גינזבורג: אני בטוח שמשה יעשה את עבודתו נאמנה ויתזכר את המנכ"ל והכול יבוא על מקומו בשלום.
איתן גינזבורג: אני מציע להקריא את הנוסח.
ארבל אסטרחן: הצעת חוק יד בן-צבי, תיקון מס' 3, ביטול נציגי הכנסת במועצה.
ארבל אסטרחן: מתקנים את סעיף 4 והתיקון יאמר כך: "בסעיף 4(1) במקום "לא יפחת מ-25" יבוא "לא יפחת מ-22".
ארבל אסטרחן: המילים "3 חברי הכנסת שתבחר ועדת החינוך והתרבות של הכנסת וכן" ימחקו.
איתן גינזבורג: אם אין הערות נעבור להצבעה.
איתן גינזבורג: מי בעד התיקון?
איתן גינזבורג: הצבעה הצעת חוק יד בן-צבי, תיקון מס' 3, ביטול נציגי הכנסת במועצה התקבלה.
איתן גינזבורג: אני מודיע שהוועדה אישרה את הצעת החוק בהכנתה לקריאה שנייה ושלישית ותעבור למליאה.
עוזי דיין: מי אחראי למנות את הדירקטוריון, את הוועד המנהל?
איתן גינזבורג: שר התרבות.
עוזי דיין: יש לו הרבה תאגידים כאלה?
עמית הלוי: יש מעל 20.
עוזי דיין: אני לא מבין למה לא עושים שתהיה עמותה רגילה.
איתן גינזבורג: תם סדר היום, הישיבה נעולה.
איתן גינזבורג: אפשר להתחיל?
איתן גינזבורג: חבריי חברי הכנסת, אני מתכבד לפתוח את ישיבתה של ועדת הכנסת – היום יום רביעי, כ"ד בחשוון התשפ"א, ה-11 בנובמבר, בשעת לילה מעט מאוחרת.
איתן גינזבורג: על סדר-היום בקשת יושב-ראש ועדת החוקה, חוק ומשפט להארכת התקופה לאישור תקנות סמכויות מיוחדות להתמודדות עם נגיף הקורונה החדש (הגבלת פעילות והוראות נוספות) (תיקון מס' 9) – החלק שעודכן מכוח סעיפים 6 ו-7 לחוק סמכויות מיוחדות להתמודדות עם נגיף הקורונה החדש.
עוזי דיין: בכמה היא ההארכה?
איתן גינזבורג: למעשה, חוק הסמכויות קובע את התקופה שבה תדון ועדה של הכנסת בתקנות שהתקינה הממשלה בתקופת תוקפה של הכרזת מצב החירום בגלל נגיף הקורונה, אם לא קיבלה החלטה בעניין התקנות בתוך 24 שעות ממועד הגשתן לוועדה.
איתן גינזבורג: הסעיף קובע: הוועדה של הכנסת תקיים דיון בתקנות ותחליט אם לאשר אותן, את כולן או חלקן, או לא לאשר אותן או לשנות את תקופת תוקפן – רק את התקופה, בתוך 14 ימים מהמועד שהוגשו לה, ולעניין תקנות שכתובות בסעיפים 6 ו-7 – בתוך שבעה ימים מהמועד.
איתן גינזבורג: אנחנו, ועדת הכנסת, רשאים, במהלך התקופות האמורות, להאריך אותן לעניין דיון מסוים, לפרק זמן שלא יעלה על שלושה ימים.
איתן גינזבורג: אנחנו היום דנים באותה בקשה להאריך את התקופה בשלושה ימים נוספים, כדי לאפשר לתקנות האלה להגיע לדיון במליאה ולהצביע עליהן במליאה.
ארבל אסטרחן: ההארכה היא לוועדה.
איתן גינזבורג: כן, ההארכה היא לוועדה להעביר את זה למליאה.
איתן גינזבורג: אנחנו נותנים זמן לוועדה, כדי שתוכל להעביר את זה למליאה - -
ארבל אסטרחן: או לדון.
איתן גינזבורג: - - או לדון בזה.
איתן גינזבורג: לכן, התכנסנו כאן – כדי לדון.
איתן גינזבורג: אדוני היועץ המשפטי, אתה רוצה להוסיף משהו?
גור בליי: אני חושב שהיושב-ראש הציג את זה.
איתן גינזבורג: פשוט לא ראיתי שאתה פה והתחלתי לקרוא.
גור בליי: לא, מצוין.
גור בליי: אתה אמרת - - -
יצחק פינדרוס: הוא מוותר על זכות הדיבור בשעה מוקדמת זו.
יצחק פינדרוס: הוא ממתין לדיון הבא.
איתן גינזבורג: איך אומרים בבית משפט?
איתן גינזבורג: אני מסמיך.
גור בליי: אני מסמיך.
איתן גינזבורג: אתה רוצה להגיד משהו?
גור בליי: התקנות הגיעו לוועדה ביום חמישי שעבר, תיקון מס' 9, ויש שם תקנות מכוח סעיפים 6 ו-7 שאחרי שבעה ימים בעצם הוועדה אמורה לסיים, ויש כאלה – שתוך 14 ימים.
גור בליי: אלה שהיו במחלוקת גדולה, נושא הפניות וכן הלאה – זה 14 ימים, הם לא פה.
יצחק פינדרוס: אנחנו חוששים מבג"ץ, שאנחנו צריכים הסבר מפורט עכשיו?
גור בליי: במקרה הזה, הבקשה היא – שבעת הימים פוקעים מחר – שהוועדה תוכל לקבל שלושה ימים נוספים אם היא תרצה לדון בשלושת הימים האלה, ואם לא – בתום שלושת הימים הנוספים למליאה יש שלושה ימים - - -
עוזי דיין: מה שאמרת זה הגבולות המותרים?
גור בליי: עוד דבר בעניין שלא קשור – בגלל עבודת הכנה מוקדמת שהם עשו, התיקון שעבר זה עתה במליאת הכנסת כבר פורסם ברשומות.
איתן גינזבורג: מדהים.
איתן גינזבורג: חוק אילת כאילו כבר תקף?
גור בליי: פורסם ברשומות.
גור בליי: הם יכולים להכריז בעיקרון מעכשיו.
גור בליי: לפי החוק, ההכרזה נכנסת לתוקף בתוך 24 שעות.
איתן גינזבורג: צריך לברך שחוק אילת נכנס.
קריאה: אפשר כבר ליישם אותו.
עוזי דיין: מה זה?
עוזי דיין: נרשם יותר מהר מאשר - - -
איתן גינזבורג: אני רק רוצה להראות לך כמה יעילים הם עובדי הכנסת.
איתן גינזבורג: אני לא רוצה להשוות אותם לעובדים אחרים.
איתן גינזבורג: עובדי הכנסת יעילים, וצריך להודות מאוד לייעוץ המשפטי, לגור בליי, לכל צוות הנסחות, לפרוטוקולים, לרשומות ולפרסומי הכנסת.
איתן גינזבורג: מכאן שלוחה לכם ברכתנו.
תהלה פרידמן: האנרגיות שלך בשעות האלה...
איתן גינזבורג: האם מישהו רוצה לדבר?
איתן גינזבורג: אם כך, ברשותכם, נעבור להצבעה.
איתן גינזבורג: מי בעד אישור הבקשה להארכה – ירים את ידו?
איתן גינזבורג: בעד אישור הבקשה – 6
איתן גינזבורג: שישה בעד.
איתן גינזבורג: אני מודה לחברים, מודה לעובדים ומודה לכל מי שהגיע מהבית בלילה חורפי זה.
יצחק פינדרוס: מיקי לוי לא הגיע.
איתן גינזבורג: אני מודה גם לעובדי הכנסת שנותרו איתנו עד שעה מאוחרת.
איתן גינזבורג: אני נועל את ישיבת הוועדה.
איתן גינזבורג: לילה טוב לכולם.
איתן גינזבורג: ראשית, נתחיל ברוויזיה על החלטת ועדת הכנסת בדבר אישור הצעת חוק לביטול עדכון שכר חברי הכנסת בשנת 2021, לקריאה שנייה ושלישית כנוסח הוועדה.
איתן גינזבורג: מי שבעד הרוויזיה, ירים את ידו.
אלעזר שטרן: אין נימוקים.
אלעזר שטרן: הרוויזיה לא אושרה.
איתן גינזבורג: הצעת ועדת הכנסת לביטול עדכון שכר חברי הכנסת בשנת 2021 תעבור למליאת הכנסת לקריאה שנייה ושלישית, לדיון והצבעה, עם ההסתייגויות שהוגשו.
איתן גינזבורג: נדמה לי שבעת הזאת כולם מסכימים שזאת לא העת וזה לא נכון, בזמן שיש משבר כלכלי ובריאותי כל כך חמור, ששכרם של נבחרי הציבור יעודכן ויעלה.
איתן גינזבורג: אני שמח על כך שיש תמיכה מרובה של כל סיעות הבית כמעט, בהצעת החוק הזאת.
איתן גינזבורג: אני יודע שוועדת הכספים תדון מחר בדיוק באותו נושא, גם בנוגע לנושאי משרה אחרים, החל מנשיא המדינה, ראש הממשלה, שרים, שופטים, דיינים, קאדים וראשי רשויות מקומיות.
איתן גינזבורג: אני מקווה שכך ייעשה מחר ונוכל להודיע על כך בצורה סופית מחר במליאה או ביום שני, מתי שייקבע סדר-היום.
איתן גינזבורג: הנושא השני שעל סדר-היום הוא הבקשה של מזכירת הכנסת להקדמת שעת פתיחת ישיבות הכנסת בשבוע החנוכה.
איתן גינזבורג: בבקשה, גברתי המזכירה.
ירדנה מלר הורוביץ: תודה, בוקר טוב, זאת לא בקשה שלי.
ירדנה מלר הורוביץ: אני מייצגת כאן את יושב-ראש הכנסת.
איתן גינזבורג: נכון, יושב-ראש הכנסת.
ירדנה מלר הורוביץ: בכל שנה פרלמנטרית אנחנו נוהגים בחג החנוכה לשנות את שעות ישיבות הכנסת.
ירדנה מלר הורוביץ: נר ראשון של חנוכה ביום חמישי, כך שזה לא משפיע על ישיבות המליאה.
ירדנה מלר הורוביץ: אני מדברת על השבוע שמתחיל בכ"ח בכסלו, 14 בדצמבר, שזה יום שני, ועל יום שלישי, כ"ט בכסלו, 15 בדצמבר.
ירדנה מלר הורוביץ: אלה ימים שני ושלישי שבהם בדרך כלל הישיבה נפתחת בשעה 16:00.
ירדנה מלר הורוביץ: בשל חג החנוכה, כפי שאנחנו נוהגים כבכל שנה, אנחנו רוצים להקדים את פתיחת הישיבה לשעה 13:00.
ירדנה מלר הורוביץ: כך ועדות הכנסת תוכלנה להמשיך ולקיים את הישיבות שלהן.
ירדנה מלר הורוביץ: אם כן, הישיבה תיפתח בשעה 13:00 ותינעל בשעה 16:00 לכל המאוחר.
ירדנה מלר הורוביץ: ביום רביעי הישיבה נשארת במועדה, מ-11:00.
ירדנה מלר הורוביץ: אנחנו נשמח אם הוועדה המכובדת תאשר את השינויים בשני הימים האלה.
אלעזר שטרן: זה אם הכנסת לא תתפזר עד אז, נכון?
איתן גינזבורג: גברתי המזכירה, שאלה אחרת.
איתן גינזבורג: מה הדחיפות של זה עכשיו?
ירדנה מלר הורוביץ: כדי לדעת להיערך.
ירדנה מלר הורוביץ: יש לנו ימים מיוחדים, ובכל שנה אנחנו עושים את זה.
ירדנה מלר הורוביץ: הבאתי את ההחלטות משנים קודמות, ובכל שנה בחנוכה אלה היו הימים והשעות.
איתן גינזבורג: אני מבין, אבל יהיה בעייתי אם נדון בזה ביום אחר?
ירדנה מלר הורוביץ: מה הבעיה שנדע איך להיערך?
איתן גינזבורג: אני מודה שלא הקדשתי לזה זמן.
ירדנה מלר הורוביץ: מה שתחליטו.
ירדנה מלר הורוביץ: אני הצגתי את זה, וזאת בקשה שבדרך כלל אנחנו עושים מבעוד מועד.
איתן גינזבורג: ברשותך, אני מבקש עוד לא להצביע על זה.
איתן גינזבורג: אנחנו נביא את זה לאחת הישיבות הקרובות ונצביע על זה.
איתן גינזבורג: ברשותך, סליחה על העיכוב.
יוליה מלינובסקי: איתן, אני תכננתי שדולה באותם תאריכים.
יוליה מלינובסקי: אני לא יכולה לסגור שדולה אם משנים את זמן המליאה, כי אז אני לא יכולה לקיים שדולה.
איתן גינזבורג: קחי בחשבון שאלה ימי חנוכה, וכנראה לא יוכלו להיות שדולות כי יש מליאות מוקדמות.
יוליה מלינובסקי: בגלל זה אנחנו צריכים ודאות.
איתן גינזבורג: אני אביא את זה לאחת הישיבות הקרובות.
איתן גינזבורג: אני רוצה לבדוק משהו אצלי, בסדר?
איתן גינזבורג: אני מצטער על זה.
איתן גינזבורג: הוספת ממלא מקום קבוע בוועדת הכלכלה, מטעם סיעת ש"ס
איתן גינזבורג: אנחנו נעבור לסעיף השלישי, ואנחנו מבקשים להוסיף ממלא מקום קבוע בוועדת הכלכלה מטעם סיעת ש"ס.
איתן גינזבורג: לפי בקשתו של יושב-ראש סיעת ש"ס מבקשים למנות את חבר הכנסת ינון אזולאי כממלא מקום קבוע לחבר הכנסת יעקב מרגי.
איתן גינזבורג: מישהו רוצה להתייחס לנושא הזה?
אחמד טיבי: מדובר בהתפתחות חיובית.
איתן גינזבורג: אנחנו מודים לך על האבחנה ועל זיהוי התהליכים.
איתן גינזבורג: מי שבעד הוספת ממלא מקום קבוע בוועדת הכלכלה מטעם סיעת ש"ס, ירים את ידו.
איתן גינזבורג: 11 בעד, אין מתנגדים.
איתן גינזבורג: הבקשה התקבלה פה אחד והוספת ממלא מקום קבוע אושרה.
יוליה מלינובסקי: הוא חבר ועדה?
איתן גינזבורג: הוא ממלא מקום, הוא לא חבר ועדה.
איתן גינזבורג: כשחבר הוועדה לא נמצא, הוא ממלא את מקומו.
איתן גינזבורג: הוא חבר ועדה מטעם אותה סיעה.
איתן גינזבורג: יש שם רק מקום אחד.
איתן גינזבורג: פניית יושבת-ראש ועדת הפנים והגנת הסביבה בדבר טענת נושא חדש בעת הדיון בהצעת חוק הכניסה לישראל (תיקון מס' 33), התש"ף-2020 (מ/1363)
איתן גינזבורג: גבירותיי ורבותיי, הנושא הבא: פניית יושבת-ראש ועדת הפנים והגנת הסביבה, חברת הכנסת מיקי חיימוביץ', בדבר טענת נושא חדש בעת הדיון בהצעת חוק הכניסה לישראל (תיקון מס' 33), התש"ף-2020 (מ/1363).
איתן גינזבורג: גברתי היושבת-ראש, נא להציג את הנושאים החדשים, ואחרי זה נבקש מהיועץ המשפטי לחוות דעתו.
איתן גינזבורג: אחר כך נבקש מהמסתייגים לומר את מה שהם רוצים לומר.
והגנת הסביבה): מדובר בשני נושאים חדשים, אחד שהוגש על ידי חבר הכנסת שלמה קרעי, והשני שהוגש על ידי חבר הכנסת בצלאל סמוטריץ'.
והגנת הסביבה): מדובר בחוק שאמור להסדיר את עבודת בקרי הגבול בשדות התעופה שלנו.
והגנת הסביבה): זה חוק שמתייחס לעבודה שלהם, ולדרך שבה הדברים מתנהלים בשדה עצמו.
והגנת הסביבה): ההצעה של חבר הכנסת שלמה קרעי מתייחסת לסוגיה שנוגעת לשלילת אזרחות של אנשים שמגיעים ארצה.
והגנת הסביבה): למיטב הבנתי, זה ממש לא נוגע לנושא שבו עוסק החוק.
והגנת הסביבה): חבר הכנסת בצלאל סמוטריץ' ביקש להתייחס לסוגיית שעות עבודה ומנוחה, שנוגעת יותר לעניין השבת.
והגנת הסביבה): אנחנו סבורים שיש לכך השלכות רחבות, ולכן אי-אפשר להחיל את זה ואי-אפשר להתייחס לזה כאל נושא חדש.
יצחק פינדרוס: זה לא דיון אם זה נושא חדש.
יצחק פינדרוס: אפשר לחיל, למה זה הופך לנושא חדש?
אלעזר שטרן: ביחס לחוק הזה.
והגנת הסביבה): הוא לא שייך לחוק הזה.
איילת שקד: טוב, בואו נצביע.
איתן גינזבורג: יפה לך.
איתן גינזבורג: היועץ המשפטי של ועדת הפנים, בבקשה, תומר.
תומר רוזנר: כפי שאמרה יושבת-ראש הוועדה, מדובר בהצעת חוק ממשלתית, שמטרתה להסדיר את סמכויותיהם של בקרי הגבול וממוני ביקורת הגבולות.
תומר רוזנר: הצעת החוק נדונה בוועדה והוכנסו בה שינויים.
תומר רוזנר: במסגרת שתי הסתייגויות שהוגשו, כפי שאמרה יושבת-ראש הוועדה, הסתייגות אחת היא של חבר הכנסת שלמה קרעי, והיא מבקשת לתקן חוק אחר, הוא חוק הדרכונים, בנושא סמכות שר הפנים לדחות הענקתו של דרכון לאדם שהפך להיות אזרח ישראל.
תומר רוזנר: הנושא השני, שביקש חבר הכנסת סמוטריץ', היה נושא שקשור לבקרי הגבול ולממוני ביקורת הגבולות.
תומר רוזנר: הוא ביקש לקבוע הוראה שקובעת שהוראות סעיף 12 לחוק שעות עבודה ומנוחה, שמאפשר לחייב בעלי תפקידים חיוניים לעבוד בשבת, לא תחול על בקרי הגבול וממוני ביקורת הגבולות.
תומר רוזנר: אני אציין שלגבי שני הנושאים החדשים נטענה טענת נושא חדש, הן על ידי מספר חברי כנסת, והן על ידי נציגי הממשלה שהשתתפו בדיון.
תומר רוזנר: אם תרצו, אני אתייחס לגופו של עניין.
איתן גינזבורג: יש פה בקשות רשות דיבור.
איתן גינזבורג: בבקשה, חברת הכנסת מלינובסקי.
יוליה מלינובסקי: אני רוצה להסביר למה אנחנו נמצאים פה, אדוני היושב-ראש.
בצלאל סמוטריץ': אדוני היושב-ראש, אני אשמח אחר כך לנמק את ההסתייגות שלי.
איתן גינזבורג: חבר הכנסת סמוטריץ', אתה רשום.
איתן גינזבורג: אתה ביקשת ותקבל רשות דיבור.
יוליה מלינובסקי: תודה רבה, אדוני היושב-ראש, אני רוצה להסביר למה הגשתי נושא חדש.
יוליה מלינובסקי: החוק שהיה בוועדת הפנים של הכנסת בעצם דיבר על נושא טכני לחלוטין.
יוליה מלינובסקי: סמכויות של בקרי הגבול מוסדרות היום בנוהל של משרד הפנים, והחליטו להעביר את זה לחקיקה ראשית.
יוליה מלינובסקי: זה מבורך כי זה יותר מסודר, יותר ברור, יותר שקוף.
יוליה מלינובסקי: החוק הזה לא עורר שום זעם או איזשהו עניין ציבורי גדול מדי, וגברתי היושבת-ראש תסכים איתי, שזה היה משהו מאוד מאוד שקט וטכני, נכון?
יוליה מלינובסקי: זה לא חוק שבו הכנסת עומדת על הרגליים האחוריות.
יוליה מלינובסקי: בדקה ה-99 באו חברי הכנסת קרעי וסמוטריץ', והגישו הסתייגויות.
יוליה מלינובסקי: זה לגיטימי, זה בסדר, זה הליך דמוקרטי בכנסת להגיש הסתייגויות, אבל ההסתייגויות צריכות להיות קשורות לעצם החוק הזה.